Likumprojekts

**Grozījumi Alternatīvo ieguldījumu fondu un to pārvaldnieku likumā**

Izdarīt Alternatīvo ieguldījumu fondu un to pārvaldnieku likumā (Latvijas Vēstnesis, 2013, 142., 192. nr.; 2015, 208. nr.; 2017, 75., 222. nr.; 2018, 132., 225. nr.; 2019, 132. nr) šādus grozījumus:

1. 8. pantā:

papildināt pirmo daļu ar 2.1 un 2.2 punktu šādā redakcijā:

"21) šā likuma 10. panta otrās daļas 2. punkta "a" un "b" apakšpunktā un trešajā daļā minēto informāciju un dokumentus;

22) akcionāriem (dalībniekiem), kuriem līdzdalības apjoms pārvaldniekā ir ne mazāks kā 25 procenti no pārvaldnieka pamatkapitāla vai balsstiesīgo akciju skaita, – dokumentus, kas apliecina, ka tiem pietiek finanšu līdzekļu (norādot finanšu līdzekļu izcelsmi), lai varētu veikt ieguldījumus pārvaldnieka kapitālā, un ziņas par pārvaldnieka akcionāru (dalībnieku) – juridisko personu – īpašniekiem (līdz fiziskajai personai, par kuru ziņas sniedz atbilstoši šā likuma 10. panta otrās daļas 2. punkta "a" apakšpunktam);";

papildināt ceturto daļu ar 4., 5. un 6. punktu šādā redakcijā:

"4) pārvaldnieka amatpersonas neatbilst šā likuma 15. panta pirmās, otrās un trešās daļas prasībām;

5) nav iespējas pārliecināties par to personu identitāti un nevainojamu reputāciju, kuru līdzdalības apjoms ir ne mazāks kā 25 procenti no pārvaldnieka pamatkapitāla vai balsstiesīgo akciju skaita;

6) finanšu līdzekļi, kurus iegulda pārvaldnieka kapitālā, iegūti aizdomīgos finanšu darījumos vai nav dokumentāri pierādīta šo finanšu līdzekļu tiesiska ieguve."

2. 9. pantā:

izteikt piektās daļas pirmo teikumu šādā redakcijā:

"Reģistrētam pārvaldniekam ir saistoši šā likuma 11. panta pirmās daļas 1. un 2. punkta, otrās, trešās, ceturtās un piektās daļas, 15. panta pirmās, otrās, trešās, sestās un septītās daļas, 16. panta četrpadsmitās daļas, 21. un 29. panta, IV nodaļas (izņemot 30. panta sesto daļu, 33. pantu, 37. panta ceturto daļu, 38. panta pirmās daļas 3. punktu, otro, trešo, ceturto, astoto, devīto un desmito daļu, 39. panta ceturto, piekto, sesto, septīto, astoto, devīto un desmito daļu, 40. panta otrās daļas 4. punktu, ceturto, piekto un deviņpadsmito daļu), V nodaļas (izņemot 46. panta ceturto un divpadsmito daļu), VII nodaļas (izņemot 60.1 pantu), 81. un 82. panta un 90. panta 1.1, otrās, piektās, 6.1, astotās, devītās un desmitās daļas noteikumi.";

papildināt pantu ar divpadsmitoun trīspadsmito daļu šādā redakcijā:

"(12) Reģistrētam pārvaldniekam pēc lēmuma par reģistrāciju pieņemšanas ir pienākums nekavējoties rakstveidā informēt Komisiju par visiem grozījumiem un papildinājumiem informācijā un dokumentos, kas sniegti saskaņā ar šā likuma 8. panta pirmās daļas 2.1 un 2.2 punktu. Izmaiņas stājas spēkā, ja Komisija mēneša laikā no dienas, kad saņemts iesniegums un tam pievienotie dokumenti, nav izteikusi motivētus iebildumus. Ja dokumentu izskatīšanai nepieciešama papildu pārbaude vai vajadzīgas papildu ziņas, Komisijai ir tiesības pagarināt iesnieguma izskatīšanas termiņu par vienu mēnesi, par to rakstveidā paziņojot pārvaldniekam.

(13) Persona, kas vēlas iegūt līdzdalību reģistrētā pārvaldniekā un kurai iegūstamās līdzdalības apjoms no pārvaldnieka kapitāla ir ne mazāks kā 25 procenti no pārvaldnieka pamatkapitāla vai balsstiesīgo akciju skaita, pirms līdzdalības iegūšanas pārvaldniekā rakstveidā informē Komisiju par nodomu iegūt līdzdalību pārvaldniekā un pievieno informāciju un dokumentus, kas nepieciešami, lai izvērtētu personas atbilstību šā likuma 11. panta pirmās daļas 1. un 2. punktā un piektajā daļā minētajiem kritērijiem. Persona ir tiesīga iegūt līdzdalību pārvaldniekā, ja Komisija mēneša laikā no dienas, kad saņemts iesniegums un tam pievienotie dokumenti, nav izteikusi motivētus iebildumus. Ja dokumentu izskatīšanai nepieciešama papildu pārbaude vai vajadzīgas papildu ziņas, Komisijai ir tiesības pagarināt iesnieguma izskatīšanas termiņu par vienu mēnesi, par to rakstveidā paziņojot pārvaldniekam un personai, kura vēlas iegūt līdzdalību pārvaldniekā."

3. 11. pantā:

izteikt otro daļu šādā redakcijā:

"(2) Izvērtējot personas finansiālo stāvokli, Komisija pārbauda šā panta pirmajā daļā minēto personu iesniegto informāciju un dokumentus par finansiālo stāvokli, lai pārliecinātos par brīva kapitāla pietiekamību pārvaldnieka kapitālā izdarīto ieguldījumu apmērā, kā arī par to, ka ieguldītie līdzekļi nav iegūti aizdomīgos darījumos. Brīvā kapitāla pietiekamību neņem vērā, ja persona ir kredītiestāde vai apdrošināšanas sabiedrība.";

papildināt pantu ar piekto daļu šādā redakcijā:

"(5) Par reģistrēta pārvaldnieka akcionāru (dalībnieku) drīkst būt tikai tāda persona, kura atbilst šā panta pirmās daļas 1. un 2. punkta noteikumiem un kuras pārvaldnieka kapitālā ieguldītie līdzekļi nav iegūti aizdomīgos darījumos, un to iespējams dokumentāri pierādīt."

4. Aizstāt 17. panta piektās daļas 6. punktā vārdu "reputāciju" ar vārdiem "nevainojamu reputāciju".

5. Aizstāt 81. panta devītajā daļā vārdus "veic saistībā ar pārvaldnieka reģistrācijas un informācijas sniegšanas Komisijai pienākumu izpildi" ar vārdiem "veic, lai pārliecinātos par pārvaldnieka dalībnieku (akcionāru) un amatpersonu atbilstību šā likuma prasībām, Regulas Nr. 1286/2014 prasību izpildi, kā arī par reģistrācijas un informācijas sniegšanas Komisijai pienākumu izpildi".

6. 82. pantā:

aizstāt 2.1 daļā skaitli un vārdu "250 *euro*" ar skaitli un vārdu "900 *euro*";

papildināt pantu ar 2.2 daļu šādā redakcijā:

"(22) Persona, kas vēlas iegūt līdzdalību reģistrētā pārvaldniekā saskaņā ar šā likuma 9. panta trīspadsmito daļu, maksā 500 *euro*, lai Komisija izskatītu paziņojumu par nodomu iegūt līdzdalību reģistrētā pārvaldniekā.";

papildināt pantu ar 2.3 daļu šādā redakcijā:

"(23) Papildus šā panta pirmajā daļā minētajiem maksājumiem šā likuma 9. panta divpadsmitajā daļā noteiktajā gadījumā reģistrēts pārvaldnieks maksā 320 *euro*, lai Komisija izskatītu iesniegumu par pārvaldnieka amatpersonas kandidātiem un tā pielikumu."

7. Papildināt 90. pantu ar 6.1 daļu šādā redakcijā:

"(61) Komisijai ir tiesības uzlikt personai soda naudu līdz 142 300 *euro*, ja persona ieguvusi līdzdalību reģistrētā pārvaldniekā pirms šā likuma 9. panta trīspadsmitajā daļā minētā paziņojuma iesniegšanas Komisijā vai tā izskatīšanas laikā."

8. Papildināt pārejas noteikumus ar 19. punktu šādā redakcijā:

"19. Reģistrētie pārvaldnieki līdz 2020. gada 1. decembrim nodrošina atbilstību šā likuma 11. panta pirmās daļas 1. un 2. punkta, trešās un piektās daļas un 15. panta pirmās, otrās un trešās daļas prasībām."

Finanšu ministrs

J. Reirs